PMIndiaData/PMIndiaSum huggingface dataset:
ભારત પેટ્રોલિયમ કોર્પોરેશન લિમિટેડે ભારત ઓમાન રિફાઈનરીઝ લિમિટેડમાં રોકાણ વધાર્યું

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે ભારત પેટ્રોલિયમ કોર્પોરેશન લિમિટેડ (બીપીસીએલ)ને ભારત ઓમાન રિફાઈનરીઝ લિમિટેડ (બીઓઆરએલ)માં રોકાણ વધારવાની મંજૂરી આપી છે. તારીખ 05.08.2005ના રોજની ડીપીઈ માર્ગદર્શિકા ઉપરાંત, બીપીસીએલ, બીઓઆરએલમાં પોતાનાં રોકાણો મહત્તમ રૂ. 3000 કરોડ સુધી વધારી શકશે. આ રોકાણો કન્વર્ટિબલ વોરંટ્સના સબસ્ક્રિપ્શન દ્વારા અથવા તો, જેમાં બીઓઆરએલ દ્વારા ઈસ્યુ કરવામાં આવનારા ઈક્વિટી શેરોમાં કન્વર્ટ કરવાનો અધિકાર મળતો હોય તેવાં અન્ય સાધનો દ્વારા કરી શકાશે. બીપીસીએલ દ્વારા લાવવામાં આવતું ભંડોળ, બીઓઆરએલને નેટવર્થમાં થયેલા ઘટાડાને કારણે પડેલી પ્રતિકૂળ અસરોમાંથી બહાર આવવામાં મદદગાર નીવડશે. ઉપરાંત, બીપીસીએલ રોકાણ વધારશે તેના પગલે, દેશના ઉત્તર અને મધ્ય વિસ્તારોમાં પેટ્રોલિયમ પેદાશોની ઉપલબ્ધિ વધશે, મધ્યપ્રદેશના ઔદ્યોગિક વિકાસને વેગ મળશે અને રાજ્યમાં રોજગાર અને વેરાની આવકમાં નોંધપાત્ર વધારો થશે. પશ્ચાદ્ ભૂમિકાઃ ભારત પેટ્રોલિયમ કોર્પોરેશન (બીપીસીએલ), પેટ્રોલિયમ અને કુદરતી ગેસ મંત્રાલય હેઠળનું જાહેર ક્ષેત્રનું એકમ છે. તેણે ઓમાન ઓઈલ કંપની લિમિટેડ (ઓઓસીએલ) સાથેના સંયુક્ત સાહસમાં ભારત ઓમાન રિફાઈનરીઝ લિમિટેડ (બીઓઆરએલ) નામે કંપની પ્રમોટ કરી છે. બીઓઆરએલ દ્વારા મધ્યપ્રદેશમાં બિના ખાતે 6 એમએમટીપીએ (120 હજાર બેરલ્સ પ્રતિદિન) ઉત્પાદન ક્ષમતા ધરાવતી રિફાઈનરી જૂન, 2011માં શરૂ કરવામાં આવી, જેનો પ્રોજેક્ટ ખર્ચ આશરે રૂ. 12,754 કરોડ હતો. હાલમાં આ રિફાઈનરી તેની 100 ટકા સ્થાપિત ક્ષમતાએ કાર્યરત છે. હવે કંપની રિફાઈનરીની ક્ષમતા 6 એમએમટીપીએથી વધારીને 7.8 એમએમટીપીએ કરવા માટે પ્રોજેક્ટ આડેના અવરોધો દૂર કરવા માંગે છે. આ માટે પ્રોજેક્ટનો અંદાજિત ખર્ચ રૂ. 3,072 કરોડ છે તેમજ પર્યાવરણને લગતી મંજૂરીઓ મળ્યાની તારીખ (ઝીરો ડેટ)થી 36 મહિનામાં એકંદર અમલીકરણ હાથ ધરવાનું આયોજન છે. પ્રોજેક્ટ આડેના અવરોધો દૂર કરવાની દરખાસ્ત હેઠળ મુખ્યત્વે નવી ઓટો ફ્યુઅલ પોલિસી સાથે સુસંગત ઉત્પાદનો હાથ ધરવા માટે કેટલાંક આધુનિકીકરણો સામેલ છે. એટલે, બીઓઆરએલમાં શેરહોલ્ડરો દ્વારા ભંડોળ લાવવાની તાત્કાલિક જરૂરિયાત છે. ઓઓસીએલે પ્રોજેક્ટને પોતાનો ટેકો જાહેર કરતા એવો નિર્દેશ આપ્યો હતો કે આ તબક્કે પ્રોજેક્ટમાં વધુ ભંડોળ લાવવા માટે તે સજ્જ નથી. એટલે, બીપીસીએલના બોર્ડે પ્રોજેક્ટ આડેના અવરોધો દૂર કરવા માટે તેમજ ક્રૂડ ઓઈલ અને ફિનિશ્ડ પ્રોડક્ટ્સના ભાવમાં ધરખમ ઘટાડાને પગલે બીઓઆરએલને થયેલા અસાધારણ નુકસાનની ભરપાઈ કરવા માટે રૂ. 3000 કરોડનું ભંડોળ લાવવાનો નિર્ણય કર્યો હતો. આને પગલે, સરકારે પ્રોજેક્ટ આડેના અવરોધો દૂર કરવા માટેની પ્રક્રિયા પૂર્ણ કરવા માટે રૂ. 3,000 કરોડ સુધીની વધારાની રકમનાં બીઓઆરએલમાં રોકાણ વધારવા અંગેની બીપીસીએલની દરખાસ્તને મંજૂરી આપી છે.
પ્રધાનમંત્રીએ ફિફા અંડર-17 વર્લ્ડ કપમાં સામેલ તમામ ટીમોનું સ્વાગત કર્યું અને શુભેચ્છા પાઠવી

પ્રધાનમંત્રીએ ફિફા અંડર-17 વર્લ્ડ કપમાં ભાગ લેનાર તમામ ટીમોને શુભેચ્છા આપી હતી અને આવકાર આપ્યો હતો. પ્રધાનમંત્રીએ કહ્યું હતું કે, “ફિફા અંડર-17 વર્લ્ડ કપમાં ભાગ લેનાર તમામ ટીમોને આવકાર અને શુભેચ્છા. મને ખાતરી છે કે ફિફા અંડર-17 વર્લ્ડ કપ ફૂટબોલ પ્રેમીઓને રોમાંચ અને આનંદ આપશે.”
પ્રધાનમંત્રી આવતી કાલે પશ્ચિમ બંગાળના જલપાઈગુડીની મુલાકાત લેશે

પ્રધાનમંત્રી શ્રી નરેન્દ્ર મોદી 8 ફેબ્રુઆરી, 2019ના રોજ જલપાઈગુડીનું યાત્રાએ જશે. ત્યાં તેઓ એનએચ-31ડીના ફાલાકાટા-સલસલાબારી સેક્શનને ચાર માર્ગીય કરવાના કામનું ભૂમિપૂજન કરશે. આ રાષ્ટ્રીય ધોરીમાર્ગનો 41.7 કિલોમીટરનો લાંબો ભાગ પશ્ચિમ બંગાળના જલપાઈગુડી જિલ્લામાં આવેલો છે, અને તેના નિર્માણ પાછળ લગભગ રૂ. 1938 કરોડનો ખર્ચ કરવામાં આવ્યો છે. આ પરિયોજનાથી સલસલાબારી અને અલીપુરદુઆરથી સિલિગુડીનું અંતર આશરે 50 કિ.મી. ઘટી જશે. એ મહત્વપૂર્ણ છે કેમ કે સિલીગુડી સુધી ઝડપથી પહોંચવાનો મતલબ છે રેલવે અને વાયુમાર્ગની સુધીની પહોંચ પણ વધુ સુગમ બની જશે. રાષ્ટ્રીય ધોરીમાર્ગથી ચા અને અન્ય કૃષિ ઉત્પાદનોને બજાર સુધી પહોંચાડવામાં સરળતા થશે. શ્રેષ્ઠ કનેક્ટિવીટીથી આ ક્ષેત્રના પર્યટનને પણ પ્રોત્સાહન મળશે. રાજ્યમાં સામાજિક – આર્થિક પ્રવૃત્તિમાં મોટો વધારો થશે, જેનાથી સ્થાનિક લોકો માટે રોજગારની તકો ઉભી થશે. રાષ્ટ્રીય ધોરીમાર્ગનો ઉપયોગ કરનારાઓની સલામતી માટે બધી આવશ્યક સુરક્ષા સુવિધાઓનો સમાવેશ કરાશે. રાષ્ટ્રીય ધોરીમાર્ગના આ વિભાગ પર 3 રેલવે ઓવર બ્રીજ, 2 ફ્લાયઓવર, 3 વાહન અન્ડરપાસ, 8 મેજર બ્રીજ અને 17 માઇનોર બ્રીજ હશે. પ્રધાનમંત્રી શ્રી નરેન્દ્ર મોદીએ જલપાઈગુડી ખાતે નવી હાઇકોર્ટ સર્કિટ બેન્ચનું પણ ઉદઘાટન કરશે. જલપાઈગુડીમાં કોલકાતા ઉચ્ચ ન્યાયાલયની સર્કિટ બેંચ દાર્જિલિંગ, કલીમપોંગ, જલપાઈગુડી અને કૂચબિહારના લોકોને ઝડપી ન્યાય પૂરો પાડશે. આ ચાર જીલ્લાના રહેવાસીઓએ હવે કોલકાતા હાઈકોર્ટ સુધી પહોંચવા માટે 600 કિમીની મુસાફરીને બદલે હવે આ બેંચ સુધી પહોંચવા 100 કિલોમીટરથી પણ ઓછી મુસાફરી કરવી પડશે.
પ્રધાનમંત્રીએ પોલીસ સ્મારક દિને પોલીસ કર્મીઓની બહાદૂરીને યાદ કરી

પ્રધાનમંત્રી શ્રી નરેન્દ્ર મોદીએ પોલીસ સ્મારક દિને ફરજ દરમિયાન પોતાના જીવની આહૂતિ આપનારા બહાદૂર પોલીસ કર્મચારીઓની વીરતાને ગર્વભેર યાદ કરી હતી. પ્રધાનમંત્રીએ કહ્યું હતું કે, “ફરજ દરમિયાન પોતાના જીવની આહૂતિ આપનારા તમામ બહાદૂર પોલીસ કર્મીઓની વીરતાને પોલીસ સ્મારક દિને ગર્વભેર યાદ કરું છું.”
ભારત-મધ્ય એશિયા વર્ચ્યુઅલ સમિટ

પ્રધાનમંત્રી શ્રી નરેન્દ્ર મોદીએ 27 જાન્યુઆરી, 2022ના રોજ વર્ચ્યુઅલ સ્વરૂપે પ્રથમ ભારત-મધ્ય એશિયન શિખર સંમેલનની યજમાની કરી, જેમાં કઝાકિસ્તાન, કિર્ગિસ્તાન, તાઝિકિસ્તાન, તુર્કમેનિસ્તાન અને ઉઝબેકિસ્તાનના રાષ્ટ્રપતિઓએ ભાગ લીધો. આ પ્રથમ ભારત-મધ્ય એશિયન શિખર સંમેલન ભારત-મધ્ય એશિયન દેશો વચ્ચે રાજદ્વારી સંબંધોની સ્થાપનાની 30મી વર્ષગાંઠને અનુલક્ષીને યોજાયું છે. શિખર સંમેલન દરમિયાન, પ્રધાનમંત્રી શ્રી મોદી અને મધ્ય એશિયન નેતાઓએ ભારત-મધ્ય એશિયન સંબંધઓને નવી ઊંચાઈઓ પર લઈ જવા માટે આગામી કદમો પર ચર્ચા કરી. એક ઐતિહાસિક નિર્ણયમાં, નેતાઓએ દર 2 વર્ષમાં તેને આયોજિત કરવાનો નિર્ણય કરીને શિખર સંમેલન તંત્રને સંસ્થાગત બનાવવા અંગે સહમતિ વ્યક્ત કરી. તેઓ શિખર સંમેલનની બેઠકો માટે આધાર તૈયાર કરવા માટે વિદેશ મંત્રીઓ, વ્યાપાર મંત્રીઓ, સંસ્કૃતિ મંત્રીઓ અને સુરક્ષા પરિષદના સચિવોની નિયમિત બેઠકો પર પણ સહમત થયા. નવા તંત્રનું સમર્થન કરવા માટે નવી દિલ્હીમાં એક ભારત-મધ્ય એશિયન સચિવાલય સ્થાપિત કરવામાં આવશે. નેતાઓએ વ્યાપાર અને સંપર્ક, વિકાસ, સહયોગ, સંરક્ષણ અને સુરક્ષા જેવા ક્ષેત્રોમાં અને ખાસ કરીને સાંસ્કૃતિક અને લોકોથી લોકોના વચ્ચે સંપર્કના ક્ષેત્રોમાં આગળ સહયોગ માટે દૂરગામી પ્રસ્તાવો પર ચર્ચા કરી. તેમાં ઊર્જા અને સંયોજકતા પર એક ગોળમેજી બેઠક, અફઘાનિસ્તાન અને ચાબહાર બંદરના ઉપયોગ પર વરિષ્ઠ અધિકૃત સ્તર પર સંયુક્ત કાર્યસમૂહ, મધ્ય એશિયન દેશોમાં બૌદ્ધ પ્રદર્શનો અને ભારત-મધ્ય એશિયા સામાન્ય શબ્દોનો શબ્દકોષ, સંયુક્ત આતંકવાદ વિરોધી અભ્યાસ, મધ્ય એશિયન દેશો પાસેથી ભારતમાં વાર્ષિક 100 સભ્યોના યુવા પ્રતિનિધિમંડળની સફર અને મધ્ય એશિયન રાજદ્વારીઓ માટે ખાસ અભ્યાસક્રમ જેવા મુદ્દા સામેલ હતા. પ્રધાનમંત્રી શ્રી મોદીએ મધ્ય એશિયન નેતાઓની સાથે અફઘાનિસ્તાનમાં ઉભરતી સ્થિતિ પર પણ ચર્ચા કરી. નેતાઓએ સાચા અર્થમાં પ્રતિનિધિ અને સમાવેશી સરકારની સાથે શાંતિપૂર્ણ, સુરક્ષિત અને સ્થિર અફઘાનિસ્તાન માટે પોતાના મજબૂત સમર્થનનો પુનરોચ્ચાર કર્યો. પ્રધાનમંત્રીએ અફઘાન લોકોને માનવીય સહાયતા પ્રદાન કરવા માટે ભારતની સતત પ્રતિબદ્ધતા વિશે જાણકારી આપી. નેતાઓ દ્વારા એક વ્યાપક સંયુક્ત ઘોષણાને અપનાવાઈ જે એક સ્થાયી અને વ્યાપક ભારત-મધ્ય એશિયા ભાગીદારી માટે તેમના સામાન્ય દ્રષ્ટિકોણની ગણતરી કરે છે. " …
પ્રધાનમંત્રી 6 જૂને નાણા અને કોર્પોરેટ બાબતોના મંત્રાલયોના આઇકોનિક સપ્તાહની ઉજવણીનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 6મી જૂન, 2022ના રોજ નવી દિલ્હીના વિજ્ઞાન ભવન ખાતે સવારે 10:30 વાગ્યે નાણા મંત્રાલય અને કોર્પોરેટ બાબતોના મંત્રાલયના આઇકોનિક સપ્તાહની ઉજવણીનું ઉદ્ઘાટન કરશે. આ સપ્તાહ 6 થી 11 જૂન, 2022 દરમિયાન ‘આઝાદી કા અમૃત મહોત્સવ’ (
પ્રધાનમંત્રીએ મહારાજા વીર વિક્રમ કિશોર દેવવર્મા માણિક્ય બહાદુરની જયંતી પર ત્રિપુરાના લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ત્રિપુરામાં લોકોને મહારાજા વીર વિક્રમ કિશોર દેવવર્મા માણિક્ય બહાદુરની જયંતી પર શુભેચ્છા પાઠવી હતી. પ્રધાનમંત્રીએ કહ્યું હતું કે, “ત્રિપુરાના તમામ લોકો મહારાજા વીર વિક્રમ કિશોર દેવવર્મા માણિક્ય બહાદુરની જયંતી અતિ ઉત્સાહ સાથે ઉજવણી રહ્યા છે એ જાણીને આનંદ થયો. મહારાજ વીર વિક્રમ કિશોર દેવવર્મા માણિક્ય બહાદુરે ત્રિપુરાના વિકાસ માટે કરેલું પ્રદાન ક્યારેય ભૂલી નહીં શકાય.”
બીએસએનએલના પેન્શનર્સના પેન્શનમાં વધારા તથા વિસંગતતા દૂર કરવાના નિર્ણયને કેન્દ્રીય કેબિનેટની બહાલી

બીએસએનએલના નિવૃત્ત કર્મચારીઓ તેમજ તેમના પરિવારજનોના પેન્શન તથા ફેમિલી પેન્શનમાં સુધારો કરી 10-06-2013 પહેલા નિવૃત્ત થયેલા કર્મચારીઓને તેમના બેઝિક પગાર/પેન્શનમાં 50% ડીએ/ડીઆર ભેળવી દેવાના લાભને મંજુરીના નિર્ણયને પ્રધાનમંત્રી નરેન્દ્ર મોદીના અધ્યક્ષપદે મળેલી કેન્દ્રીય કેબિનેટની બેઠકમાં બહાલી આપવામાં આવી હતી. આ નિર્ણયની વાસ્તવિક અસર એવી થાય છે કે, ફિટમેન્ટ માટે ડીએ/ડીઆરની ગણતરી કરવામાં આવે તો એ 78.2% થાય છે. તે ઉપરાંત, આ નિર્ણય દ્વારા નિવૃત્ત કર્મચારીઓના પેન્શન લાભની ચૂકવણી તરફની બીએસએનએલની જવાબદારીમાં પણ સુધારો કરાયો છે. બીએસએનએલના 10-06-2013 પહેલા નિવૃત્ત થયેલા કર્મચારીઓના પેન્શન કે તેમના પરિવારજનોના ફેમિલી પેન્શનમાં ‘નોશનલ’ સુધારો 01.01.2007થી અમલમાં આવે તે રીતે કરાયો છે અને તેનો વાસ્તવિક મળવાપાત્ર લાભ 10-06-2013થી અમલમાં આવશે. તે મુજબ, બેઝિક પગાર/પેન્શનમાં 50% ડીએ/ડીઆર ભેળવી દેવાની મંજુરી અપાઈ છે, જેના પરિણામે ફિટમેન્ટ માટે તેઓને બીએસએનએલના હાલમાં પણ સેવારત કર્મચારીઓની સમકક્ષ 78.2% ડીએ/ડીઆર મળવાપાત્ર બને છે. જો કે, આ પેન્શનર્સની ડીસીઆરજીની રકમમાં, રજાના રોકડમાં રૂપાંતર તથા પેન્શનના કોમ્યુટેશનમાં આ નિર્ણયના કારણે કોઈ વધારો નહીં થાય. ડીપાર્ટમેન્ટ ઓફ ટેલિકોમ્યુનિકેશન્સ (ડીઓટી) / ડીપાર્ટમેન્ટ ઓફ ટેલિકોમ સર્વિસીઝ (ડીટીએસ) ડીપાર્ટમેન્ટ ઓફ ટેલિકોમ ઓપરેટર્સ (ડીટીઓ)ના 01-10-2000 પહેલા નિવૃત્ત થયેલા કર્મચારીઓની પેન્શનની જવાબદારી ફક્ત ભારત સરકારની છે અને આ કર્મચારીઓના સંદર્ભમાં બીએસએનએલની કોઈ જવાબદારી નહીં રહે. બીએસએનએલ દ્વારા સમાવી લેવામાં આવેલા કર્મચારીઓના સંદર્ભમાં, પેન્શનરી લાભોની સંપૂર્ણ જવાબદારી સરકારની રહેશે અને બીએસએનએલ દ્વારા આ કર્મચારીઓ કામ કરતા રહે/કામ કર્યું તેટલા સમયગાળા માટે એફઆર-116 અનુસાર પેન્શન કોન્ટ્રીબ્યુશન સ્વરૂપે પેન્શનની જવાબદારી નિભાવવામાં આવશે. પેન્શનના લાભોમાં આ સુધારાના પરિણામે પેન્શનર્સ માટે વાર્ષિક રૂ. 129.63 કરોડનો તથા ફેમિલી પેન્શનર્સ માટે રૂ. 24.93 કરોડનો ખર્ચ અંદાજવામાં આવ્યો છે. 2013-14થી અમલ થતા પેન્શનર્સના જુના બાકી લેણાની રકમ અંદાજે પેન્શનર્સ માટે રૂ. 239.92 કરોડ અને ફેમિલી પેન્શનર્સ માટે અંદાજે રૂ. 44.62 કરોડની થશે. સમગ્ર ભારતમાં બીએસએનએલના આશરે 1,18,500 પેન્શનર્સને આ સુધારાથી લાભ મળશે. બીએસએનએલ દ્વારા સમાવી લેવામાં આવ્યા હોય અને 10-06-2013 પહેલા નિવૃત્ત થયા હોય તેવા કર્મચારીઓની પેન્શનમાં સુધારા કરવાની લાંબા સમયથી અણઉકેલ રહેલી માગણી આથી સંતોષાઈ છે અને વિસંગતતા દૂર કરવા સાથે બીએસએનએલના પેન્શનર્સ તથા હાલમાં સેવારત કર્મચારીઓ વચ્ચે સમાનતા લવાઈ છે. તેનાથી બીએસએનએલ ઉપરના નાણાંકિય બોજમાં ઘટાડો થશે અને સરકારની પ્રતિબદ્ધતાના પાલન સાથે બીએસએનએલમાં ઔદ્યોગિક અશાંતિની શક્યતાનું નિવારણ થવામાં સહાય થશે. પશ્ચાદભૂમિકાઃ બીએસએનએલના 10-06-2013 પહેલા અને પછી નિવૃત્ત થયેલા કર્મચારીઓ માટેની પેન્શનની ગણતરીની ફોર્મ્યુલાના કારણે ઊભી થયેલી વિસંગતતાની સ્થિતિના કારણે કેબિનેટ માટે આ નિર્ણય લેવાની આવશ્યકતા ઊભી થઈ હતી. વધુમાં, પેન્શનની જવાબદારી અંગેનો નિર્ણય વિવિધ વર્તુળોમાંથી કરાયેલી સતત માગણીના પગલે તથા વિવિધ સ્તરે અનેકવિધ ચર્ચાઓ થયાના પગલે બીએસએનએલની રચના થઈ તે પહેલા, અર્થાત સંદેશાવ્યવહાર વિભાગના કોર્પોરેટાઈઝેશન વખતે સરકાર દ્વારા અપાયેલી ખાતરીનું પાલન કરવાના ધ્યેય સાથે આ નિર્ણય લેવાયો હતો.
પ્રધાનમંત્રીએ પીએસએલવી-સી36/રિસોર્સસેટ-2એના સફળ લોન્ચ બદલ ઇસરોને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ઇસરોને પીએસએલવી-સી36/રિસોર્સસેટ-2એના સફળ લોન્ચ બદલ અભિનંદન પાઠવ્યા છે. પ્રધાનમંત્રીએ કહ્યું હતું કે, “પીએસએલવી-સી36/રિસોર્સસેટ-2એનું સફળ લોન્ચિંગ એક સિદ્ધિ છે. આપણને બધાને તેના પર ગર્વ છે. આ મહત્વપૂર્ણ સિદ્ધિ મેળવવા બદલ ઇસરોને અભિનંદન.”
દાઉદી વોહરા સમુદાયના ધાર્મિક પ્રમુખ મહામહિમ સૈદના મુફદ્દલ સૈફુદ્દીને પ્રધાનમંત્રી સાથે મુલાકાત કરી

દાઉદી વોહરા સમુદાયના ધાર્મિક પ્રમુખ મહામહિમ સૈદના મુફદ્દલ સૈફુદ્દીને આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત કરી. તેમની સાથે નવ સદસ્યોનું પ્રતિનિધિમંડળ પણ હતું. પ્રધાનમંત્રીએ દાઉદી વોહરા સમુદાયના તેમના સામાજિક સુધાર સંબંધી પ્રયાસોની પ્રસંશા કરતા કહ્યું કે કેન્દ્ર સરકારે તેમના માટે ઘણા પ્રકારના પહેલો કરીને તેમને ભરપુર સમર્થન આપ્યું છે. પ્રધાનમંત્રીએ મુંબઈના ભીંડી બજાર ક્ષેત્રને સ્માર્ટ સિટીના રૂપમાં વિકસિત કરવા માટે દાઉદી વોહરા સમુદાયની પ્રગતિની સરાહના પણ કરી. પ્રધાનમંત્રીએ ગંગા નદીના કિનારા પર વસેલા ગામોમાં શૌચાલયોના વિકાસ માટે સમુદાયને આગળ આવવા માટે આગ્રહ કર્યો.
મંત્રીમંડળે વિજ્ઞાન, ટેકનોલોજી અને નવીનતાના ક્ષેત્રમાં ભારત અને ફ્રાન્સ વચ્ચે સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ટેકનોલોજી ડેવલપમેન્ટ બોર્ડ (ટીડીબી), ભારત સરકારપના વિજ્ઞાન અને ટેકનોલોજી વિભાગ અને ફ્રાન્સની પબ્લિક ઇન્વેસ્ટમેન્ટ બેંક બીપીઆઇ ફ્રાન્સ વચ્ચે સહકાર પર થયેલા સમજૂતી કરાર (એમઓયુ)ને મંજૂરી આપવામાં આવી હતી. આ સમજૂતી શ્રેષ્ઠ કામગીરીના આદાન-પ્રદાનને તથા ભારત અને ફ્રાન્સ વચ્ચે કંપનીઓ, સમૂહો અને સંસ્થાઓ વચ્ચે જોડાણ મારફતે વિજ્ઞાન, ટેકનોલોજી અને નવીનતાના ક્ષેત્રમાં ટેકનોલોજીકલ આદાન-પ્રદાનને વેગ આપવા સંકલિત પગલાં સ્થાપિત કરશે. આ સમજૂતીનો ઉદ્દેશ ટેકનોલોજી ડેવલપમેન્ટ બોર્ડ અને બીપીઆઇ ફ્રાન્સ મારફતે વિજ્ઞાન અને ટેકનોલોજીના ક્ષેત્રમાં શ્રેષ્ઠ કામગીરીઓના આદાન-પ્રદાન સાથે સંબંધિત પ્રવૃત્તિઓ હાથ ધરવાનો છે.
પ્રધાનમંત્રીએ સ્માર્ટ ઇન્ડિયા હેકેથોનમાં વિદ્યાર્થીઓ સાથે વાતચીત કરી

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે સ્માર્ટ ઇન્ડિયા હેકેથોનની ગ્રાન્ડ ફિનાલેમાં વિદ્યાર્થીઓને સંબોધન કર્યું હતું. તેમણે હેકેથોનમાં સહભાગી થયેલા દેશભરની વિવિધ સંસ્થાઓનાં વિદ્યાર્થીનાં કેટલાક જૂથો સાથે વાતચીત કરી હતી. એમાં કૃષિ, અર્થશાત્ર, કુપોષણ અને શિક્ષણ જેવા વિવિધ વિષયો પર વિદ્યાર્થીઓ સાથે ચર્ચા થઈ હતી. તેમણે સ્માર્ટ ઇન્ડિયા હેકેથોનને રાષ્ટ્રીય સ્તરના સૌથી મોટા ઓપન ઇન્નોવેશન મોડલ તરીકે વર્ણવ્યું હતું. તેમણે જણાવ્યું હતું કે, ભારતીય અર્થતંત્ર ઝડપથી વિકાસ કરી રહ્યું છે અને દેશ નવાચારનાં નવા માપદંડો સ્થાપિત કરી રહ્યું છે. તેમણે કહ્યું હતું કે, અત્યારે ભારત ત્રીજો સૌથી મોટો સ્ટાર્ટઅપ દેશ છે.
પ્રધાનમંત્રીની અધ્યક્ષતામાં સીએસઆઈઆર સોસાયટીની બેઠક

પ્રધાનમંત્રી શ્રી નરેન્દ્ર મોદીની અધ્યક્ષતામાં 06 એપ્રિલ, 2016ને બુધવારના રોજ નવી દિલ્હીમાં વૈજ્ઞાનિક તેમજ ઔદ્યોગિક અનુસંધાન પરિષદ (સીએસઆઈઆર) સોસાયટીની બેઠક થઈ. પ્રધાનમંત્રીને રાષ્ટ્રીય પડકારોનો સામનો કરવામાં પ્રમુખ ભારતીય અન્વેષકના રૂપમાં સીએસઆઈઆર દ્વારા કરાયેલા કાર્યોની જાણકારી અપાઈ. સભ્યોએ સીએસઆઈઆર પ્રયોગશાળાઓમાં કરાઈ રહેલા સંશોધનથી મોટી સંખ્યામાં થનારા સ્ટાર્ટ અપ્સની સંભાવનાઓની બાબતમાં જણાવ્યું. તેમણે પ્રયોગશાળાના સંશોધનોને વ્યાવસાયિક અનુપ્રયોગોમાં બદલાવના મહત્વ પર ભાર મુક્યો. પ્રધાનમંત્રીને સ્વાસ્થ્ય ઉપકરણ નિર્માણ, ઉર્જા અને વેસ્ટ મેન્જમેન્ટ જેવા કેટલાક ક્ષેત્રોની બાબતમાં જણાવાયું, જ્યાં સીએસઆઈઆર મહત્વપૂર્ણ ભૂમિકા પ્રદાન કરી શકે છે. પ્રધાનમંત્રીએ સીએસઆઈઆર પ્રયોગશાળાના કાર્યોના આકલન માટે માનક અને એવી પ્રક્રિયા નક્કી કરવાનું કહ્યું કે, જેનાથી વિભિન્ન પ્રયોગશાળાઓ વચ્ચે અંદરોઅંદર પ્રતિસ્પર્ધા થાય. તેમણે સીએસઆઈઆરના વૈજ્ઞાનિકોને ઓછામાં ઓછી એવી 100 સમસ્યાઓની યાદી બનાવવા કહ્યું જેનો સામનો દેશના વિભિન્ન ભાગોના લોકો કરી રહ્યા છે. તેમણે ચોક્કસ સમયગાળામાં તકનીકી રીતે આ પડકારોનું સમાધાન શોધવા જણાવ્યું. પ્રધાનમંત્રીએ કહ્યું કે સીએસઆઈઆર જનજાતીય લોકોમાં સિકલ સેલ એનીમિયાની બીમારી, રક્ષા ઉપકરણ નિર્માણ, જવાનો માટે જીવનરક્ષક ઉપકરણ અને સૌર ઉર્જા તથા કૃષિ સંબંધી નવાચાર જેવા ક્ષેત્રોમાં સફળતા પ્રાપ્ત કરી શકે છે. પ્રધાનમંત્રીએ કહ્યુ કે તેઓ ઈચ્છે છે કે સીએસઆઈઆર સામાન્ય લોકોના જીવનને બહેતર બનાવવા માટે કાર્ય કરે અને સમાજના ગરીબ તથા નીચલા સ્તરના લોકોની સમસ્યાઓનું તકનીકી સમાધાન ઉપલબ્ધ કરાવે.
PMએ નાણામંત્રી અને તેમની ટીમને ‘લોકાભિમુખ અને પ્રગતિશીલ બજેટ’ માટે અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ કહ્યું છે કે આ વર્ષનું બજેટ સો વર્ષે આવેલી આપદા વચ્ચે વિકાસના નવા આત્મવિશ્વાસ સાથે આવ્યું છે. "આ બજેટ અર્થતંત્રને મજબૂતી આપવા સાથે સામાન્ય લોકો માટે નવી તકો ઉભી કરશે," તેમણે કહ્યું. લોકસભામાં કેન્દ્રીય બજેટ રજૂ કરવામાં આવ્યા પછી પોતાની ટિપ્પણીમાં, પ્રધાનમંત્રીએ કહ્યું હતું કે બજેટ "વધુ ઇન્ફ્રાસ્ટ્રક્ચર, વધુ રોકાણ, વધુ વૃદ્ધિ અને વધુ નોકરીઓ માટેની તકોથી ભરેલું છે." તેનાથી ગ્રીન જોબ સેક્ટર વધુ ખુલશે. આ બજેટ માત્ર સમકાલીન સમસ્યાઓનું નિરાકરણ જ નહીં પરંતુ યુવાનો માટે ઉજ્જવળ ભવિષ્યની પણ ખાતરી આપે છે, એમ તેમણે ઉમેર્યું હતું. પ્રધાનમંત્રીએ કહ્યું કે ખેડૂતો માટે ડ્રોન, વંદે ભારત ટ્રેન, ડિજિટલ કરન્સી, 5જી સેવાઓ, રાષ્ટ્રીય ડિજિટલ હેલ્થ ઇકોસિસ્ટમ જેવા પગલાઓ દ્વારા જીવનના દરેક ક્ષેત્રમાં આધુનિકતા અને ટેકનોલોજીની શોધથી આપણા યુવાનો, મધ્યમ વર્ગ, ગરીબ, દલિત અને પછાત વર્ગોને ઘણો ફાયદો થશે. પ્રધાનમંત્રીએ ભારપૂર્વક જણાવ્યું હતું કે ગરીબોનું કલ્યાણ આ બજેટનું સૌથી મહત્વપૂર્ણ પાસું છે. બજેટનો ઉદ્દેશ્ય દરેક ગરીબ પરિવાર માટે પાકું ઘર, શૌચાલય, નળનું પાણી અને ગેસ કનેક્શન સુનિશ્ચિત કરવાનો છે. આ સાથે જ, આધુનિક ઇન્ટરનેટ કનેક્ટિવિટી પર પણ ધ્યાન કેન્દ્રિત કરવામાં આવ્યું છે. પ્રધાનમંત્રીએ ઉલ્લેખ કર્યો કે દેશમાં પ્રથમ વખત હિમાચલ, ઉત્તરાખંડ, જમ્મુ કાશ્મીર અને ઉત્તર પૂર્વ જેવા પ્રદેશોમાં 'પર્વતમાલા' યોજના શરૂ કરવામાં આવી રહી છે. આ યોજના પર્વતીય વિસ્તારોમાં પરિવહનની આધુનિક વ્યવસ્થા ઊભી કરશે, એમ તેમણે જણાવ્યું હતું. પ્રધાનમંત્રીએ કહ્યું કે, કરોડો ભારતીયોની આસ્થાનું કેન્દ્ર ગણાતી ગંગાની સફાઈની સાથે સાથે સરકાર પાંચ રાજ્યો ઉત્તરાખંડ, ઉત્તર પ્રદેશ, બિહાર, ઝારખંડ અને પશ્ચિમ બંગાળમાં નદીના કિનારે કુદરતી ખેતીને પ્રોત્સાહિત કરશે. ખેડૂતોના કલ્યાણ માટે આ એક મહત્વપૂર્ણ પગલું છે અને આ ગંગાને કેમિકલ મુક્ત બનાવવામાં પણ મદદ કરશે, એમ તેમણે જણાવ્યું હતું. બજેટની જોગવાઈઓનો ઉદ્દેશ્ય કૃષિને નફાકારક અને નવી તકોથી ભરપૂર બનાવવાનો છે. નવા કૃષિ સ્ટાર્ટઅપને પ્રોત્સાહિત કરવા માટે વિશેષ ભંડોળ અને ફૂડ પ્રોસેસિંગ ઉદ્યોગ માટે પેકેજ જેવા પગલાં ખેડૂતોની આવક વધારવામાં મદદ કરશે.
પ્રધાનમંત્રીએ શ્રી રામ સ્વરૂપ શર્માના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી રામ સ્વરૂપ શર્માના નિધન પર શોક વ્યક્ત કર્યો છે. એક ટવીટમાં પ્રધાનમંત્રીએ કહ્યું, "શ્રી રામ સ્વરૂપ શર્મા એક સમર્પિત નેતા હતા, જે લોકોની સમસ્યાઓ હલ કરવા હંમેશા પ્રતિબદ્ધ હતા. તેમણે સમાજની સુધારણા માટે અથાક મહેનત કરી હતી. તેમના અકાળ અને દુર્ભાગ્યપૂર્ણ અવસાનથી દુઃખ થયું છે. દુઃખની આ ઘડીમાં મારી સંવેદના શોકગ્રસ્ત પરિવાર અને સમર્થકો સાથે છે. ઓમ શાંતિ."
પ્રધાનમંત્રીએ શ્રી અટલ બિહારી વાજપાયી અને જોર્જ ફર્નાન્ડીસ સાથે શિષ્ટાચાર ભેટ કરી

લોકનાયક જયપ્રકાશ નારાયણના જન્મ દિવસના અવસર પર પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી અટલ બિહારી વાજપાયી સાથે આજે (11 ઓક્ટોબર, 2015) શિષ્ટાચાર મુલાકાત કરી હતી. પ્રધાનમંત્રીએ પૂર્વ કેન્દ્રીય મંત્રી શ્રી જોર્જ ફર્નાન્ડીસ સાથે પણ શિષ્ટાચાર ભેટ કરી હતી.
પ્રધાનમંત્રીએ ઝારખંડમાં દુષ્કાળ અને પાણીની તંગીની સ્થિતિની સમીક્ષા ઝારખંડના મુખ્યમંત્રી સાથે કરી

પ્રધાનમંત્રી શ્રી નરેન્દ્ર મોદીના અધ્યક્ષપદે ઝારખંડના કેટલાક વિસ્તારોમાં દુષ્કાળ અને પાણીની તંગીની સ્થિતિ વિષેની એક ઉચ્ચસ્તરીય બેઠક રવિવારે મળી હતી. ઝારખંડના મુખ્યમંત્રી, શ્રી રઘુવર દાસ આ બેઠકમાં ઉપસ્થિત હતા. ભારત સરકારના તેમજ ઝારખંડ રાજ્યના વરિષ્ઠ અધિકારીઓ પણ હાજર હતા. રાજય સરકારને વર્ષ 2015-16 માટે સ્ટેટ ડીઝાસ્ટર રીસ્પોન્સ ફંડમાં (એસડીઆરએફ) કેન્દ્રના ફાળાની રૂ. 273 કરોડની રકમ ચૂકવાઈ છે. વર્ષ 2016-17 માટેની એસડીઆરએફના પ્રથમ હપ્તાની રકમ રૂ. 143.25 કરોડ પણ ચૂકવવામાં આવી છે. રાજય સરકારે એસડીઆરએફ હેઠળ 12 લાખ ખેડૂતોને રૂ. 376 કરોડની રકમ ડીબીટી દ્વારા ચૂકવી આપી છે. ડીબીટી દ્વારા જ રૂ. 53 કરોડની વીમાના દાવાઓની રકમ પણ ચૂકવાઈ છે. ઝારખંડ આગામી બે વર્ષમાં રાજ્યમાં સિંચાઈ હેઠળનો વિસ્તાર બમણો કરીને હાલના 19 ટકાથી વધારીને 40 ટકા કરવાનું આયોજન ધરાવે છે. રાજ્યની યોજના હેઠળ એક લાખ ખેત તલાવડીઓનું નિર્માણ કરવાનું આયોજન છે અને બીજી પાંચ લાખ ખેત તલાવડીઓ મનરેગા હેઠળ બનાવવામાં આવશે. રાજ્યમાં આવા જળ સ્ત્રોતોમાં મત્સ્ય ઉછેરને પ્રોત્સાહન આપવામાં આવી રહ્યું છે. પ્રધાનમંત્રીએ જળ સંચય માટે એક વ્યાપક સામુહિક અભિયાન હાથ ધરવાની હાકલ કરી હતી અને જણાવ્યું હતું કે, એનસીસી, એનએસએસ, એનવાયકેએસ તથા સ્કાઉટ્સ એન્ડ ગાઈડ્સ જેવી યુવા સંસ્થાઓને જળ સંગ્રહ માળખાઓની રચનામાં સામેલ કરવી જોઈએ. મુખ્યમંત્રીશ્રીએ એવી માહિતી આપી હતી કે, રાજ્યમાં પ્રધાનમંત્રી ફસલ વીમા યોજના માટેના ટેન્ડર્સનો નિર્ણય લેવાઈ ગયો છે. પ્રધાનમંત્રી ફસલ વીમા યોજનાના અમલીકરણની દિશામાં પ્રગતિ ઉપર નિયમિત રીતે દેખરેખ રાખવી મહત્ત્વનું હોવાનું પ્રધાનમંત્રીશ્રીએ જણાવ્યું હતું. પ્રધાનમંત્રીએ સોઈલ હેલ્થ કાર્ડ માટે એક વ્યાપક સામુહિક અભિયાન ચલાવવાની હાકલ કરી હતી અને જણાવ્યું હતું કે, સોઈલ હેલ્થ કાર્ડ કાર્યક્રમને સફળ બનાવવા માટે “મોબિલાઈઝેશન, મોમેન્ટમ અને મિકેનિઝમ” (સક્રિય કરવા, ગતિ આપવી અને તંત્ર ગોઠવવું) તમામ જરૂરી છે. તેમણે એમ પણ કહ્યું હતું કે, સોઈલ ટેસ્ટીંગને એક કૌશલ્ય તરીકે વિકસાવવામાં આવવું જોઈએ અને ‘મુદ્રા’ના માધ્યમથી લેબ્સની સ્થાપના માટે લોન પણ આપી શકાય. ટેકનોલોજીના ઉપયોગની મહત્તા ઉપર ભાર મુકતાં પ્રધાનમંત્રીશ્રીએ કહ્યું હતું કે, જીઓ-ટેગીંગ દ્વારા અને હાથમાં પકડી રાખી શકાય તેવા ઉપકરણો દ્વારા લીધેલા ફોટોગ્રાફ્સ અપલોડ કરીને મનરેગા દ્વારા ઉભી કરવામાં આવેલી અસ્કયામતોનું રીપોર્ટીંગ કરી શકાય. તેમણે જીઓ-ટેગીંગ દ્વારા અને વિશિષ્ટ નંબરો દ્વારા તમામ જળ સ્ત્રોતોની અલાયદી ઓળખ સ્થાપિત કરવાનો પણ અનુરોધ કર્યો હતો. કેન્દ્ર સરકાર અને રાજય સરકારના સહયોગથી કામ કરવાના દ્રઢ નિર્ધાર સાથે બેઠકનું સમાપન થયું હતું.
પ્રધાનમંત્રીએ રાષ્ટ્રપતિ ભવનમાં સંરક્ષણ અલંકરણ સમારોહમાં હાજરી આપી

પ્રધાનમંત્રી શ્રી નરેન્દ્ર મોદીએ નવી દિલ્હીમાં રાષ્ટ્રપતિ ભવનમાં સંરક્ષણ અલંકરણ સમારોહમાં હાજરી આપી હતી. સમારોહમાં શૌર્ય પુરસ્કાર અને વિશિષ્ટ સેવા પુરસ્કારો એનાયત કરવામાં આવ્યા હતા. એક ટ્વીટમાં, પ્રધાનમંત્રી શ્રીએ કહ્યું; "તે સમારંભમાં હાજરી આપી હતી જેમાં શૌર્ય પુરસ્કારો અને વિશિષ્ટ સેવા અલંકાર એનાયત કરવામાં આવ્યા હતા."
ત્રિપુરાના 50મા રાજ્ય સ્થાપના દિવસ પર પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ ત્રિપુરાની સ્થાપના અને વિકાસમાં યોગદાન આપનાર લોકોને શ્રદ્ધાંજલિ આપી. તેમણે માણિક્ય વંશના સમયગાળાથી રાજ્યની ગરિમા અને યોગદાનનો સ્વીકાર કર્યો. તેમણે રાજ્યના લોકોની એકતા અને સામૂહિક પ્રયાસોની પ્રશંસા કરી. તેઓ આજે ત્રિપુરાના 50મા રાજ્ય સ્થાપના દિવસના અવસર પર બોલી રહ્યા હતા. પ્રધાનમંત્રીએ ત્રણ વર્ષના અર્થપૂર્ણ વિકાસને રેખાંકિત કર્યો અને કહ્યું કે ત્રિપુરા ડબલ એન્જિન સરકારના અવિરત પ્રયાસોના નેજા હેઠળ તકોની ભૂમિ બની રહ્યું છે. વિકાસના ઘણા માપદંડો પર રાજ્યના ઉત્કૃષ્ટ પ્રદર્શન પર પ્રકાશ પાડતા પ્રધાનમંત્રીએ કહ્યું કે કનેક્ટિવિટી ઈન્ફ્રાસ્ટ્રક્ચરના નિર્માણ દ્વારા રાજ્ય ઝડપથી વેપાર કોરિડોરનું હબ બની રહ્યું છે. આજે, રસ્તાઓ સાથે, રેલ્વે, હવાઈ અને
પ્રધાનમંત્રીએ કાબુલથી ભારત સુધીની પ્રથમ એર ફ્રેઇટ કોરિડોરને આવકારી; આ પહેલ બદલ રાષ્ટ્રપતિ ગનીનો આભાર માન્યો

પ્રધાનમંત્રી શ્રી નરેન્દ્ર મોદીએ ભારતમાં કાબુલની પ્રથમ એર ફ્રેઇટ કોરિડોર ફ્લાઇટને આવકારી છે. પ્રધાનમંત્રી આ પહેલ માટે અફઘાનના રાષ્ટ્રપતિ મહામહિમ અશરફ ગનીનો આભાર માન્યો હતો. પ્રધાનમંત્રીએ કહ્યું હતું કે, “કાબુલથી પ્રથમ એર ફ્રેઇટ કોરિડોરનું સ્વાગત કરવાની ખુશી છે. ભારત અને અફઘાનિસ્તાન વચ્ચે સીધા જોડાણથી સમૃદ્ધિ લાવશે. હું આ પહેલ બદલ રાષ્ટ્રપતિ અશરફ ગનીનો આભારી છું.”
પ્રધાનમંત્રી શ્રીએ મહારાષ્ટ્ર વિધાનસભાના ધારાસભ્ય શ્રી લક્ષ્મણ જગતાપના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહારાષ્ટ્ર વિધાનસભાના ધારાસભ્ય શ્રી લક્ષ્મણ જગતાપના નિધન બાદ ઊંડો શોક વ્યક્ત કર્યો છે. પ્રધાનમંત્રી શ્રીએ ટ્વીટ કર્યું; “મહારાષ્ટ્ર વિધાનસભાના ધારાસભ્ય શ્રી લક્ષ્મણ જગતાપજીના નિધનથી દુઃખી છું. તેમણે જન કલ્યાણ અને પુણે અને આસપાસના વિસ્તારોના વિકાસ માટે મોટું યોગદાન આપ્યું હતું. તેમના પરિવાર અને સમર્થકો પ્રત્યે સંવેદના. ઓમ શાંતિ.”
પ્રધાનમંત્રી નરેન્દ્ર મોદી આવતીકાલે 15 જાન્યુઆરી, 2019નાં રોજ કેરળનો પ્રવાસ કરશે

પ્રધાનમંત્રી શ્રી નરેન્દ્ર મોદી આવતીકાલે 15 જાન્યુઆરી, 2019નાં રોજ કેરલનાં કોલ્લમ અને તિરુવનંતપુરમનો પ્રવાસ કરશે. કેરળનાં કોલ્લમમાં પ્રધાનમંત્રી રાષ્ટ્રીય રાજમાર્ગ-66 પર કોલ્લમ બાયપાસનું ઉદઘાટન કરશે. 13 કિલોમીટરના ટૂ લેન ધરાવતા આ બાયપાસ પર રૂ. 352 કરોડનો ખર્ચ થયો છે. તેમાં અષ્ટામુડી સરોવર પર કુલ 1540 મીટર લંબાઈ ધરાવતાં ત્રણ પુલ પણ સામેલ છે. આ યોજનાથી અલપ્પુજા અને તિરુવનંતપુરમ વચ્ચે પ્રવાસનો સમય ઘટી જશે અને કોલ્લમ શહેરમાં ટ્રાફિક જામની સમસ્યા પણ ઓછી થશે. પ્રધાનમંત્રી તિરુવનંતપુરમમાં પહ્મનાભ સ્વામી મંદિરમાં દર્શન કરશે. ત્યાં તેઓ મહેમાનો માટેની સુવિધાઓનો શુભારંભ દર્શાવતી તકતીનું અનાવરણ કરશે. પ્રધાનમંત્રીની કોલ્લમની આ ત્રીજી સત્તાવાર મુલાકાત છે. પહેલી વાર પ્રધાનમંત્રી ડિસેમ્બર, 2015માં કોલ્લમ ગયા હતાં અને તેમણે આર. શંકરની મૂર્તિનું અનાવરણ કર્યું હતું. બીજી વાર તેઓ એપ્રિલ, 2016માં આગની દુર્ઘટના પછી કોલ્લમ પહોંચ્યા હતાં.
મંત્રીમંડળે એકીકૃત ઈ-ફાઈલીંગ અને કેન્દ્રીકૃત પ્રોસેસિંગ કેન્દ્ર 2.0 પ્રોજેક્ટ માટેના ખર્ચને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે રૂ. 4,241.97 કરોડના આવક વેરા વિભાગના એકીકૃત ઈ-ફાઈલીંગ અને કેન્દ્રીકૃત પ્રોસેસીંગ કેન્દ્ર 2.0 પ્રોજેકટને મંજૂરી આપી છે. ભારત સરકારના મંત્રીમંડળે હાલના સીપીસી-આઈટીઆર 1.0 પ્રોજેક્ટના નાણાંકિય વર્ષ 2018-19ના એકંદર ખર્ચ રૂ. 1482.44 કરોડ માટે પણ મંજૂરી આપી છે. આ પ્રોજેક્ટનો ઉદ્દેશ કરદાતાઓ માટેના પરિણામોમાં ચોક્કસાઈ લાવવાનો છે સૌ પ્રથમવાર યોગ્ય અભિગમ અપનાવવા આવી રહ્યો છે તમામ તબક્કે વપરાશકારના અનુભવમાં વૃદ્ધિ કરવી કરદાતાની જાણકારીમાં શિક્ષણ મારફતે વધારો કરી તેની સાથે સતત સંપર્ક વધારવો સ્વૈચ્છિક ધોરણે કર ભરવાની વૃત્તિને પ્રોત્સાહન આપવું બાકીની માંગનું વ્યવસ્થાપન કરવું. આ મંજૂરીને કારણે વિવિધ કામગીરીઓ જેવી કે આઈટીઆરના પ્રિ-ફાઈલીંગ અને કરદાતા માટે ચોકસાઈમાં વધારો કરવા અને રિફંડ/પ્રોસેસિંગમાં લાગતા સમય ઓછો કરવો, કરદાતાની બાકી માંગના મુદ્દાઓ ઉકેલવામાં સુવિધા કરવી, કરદાતાને સહાય માટે સુસંકલિત સંપર્ક કેન્દ્રો ઉભા કરવા તથા ડિજિટલ મિડિયા અને નિયોક્તા/ભાગીદાર પ્રત્યાયન કાર્યક્રમ દ્વારા કરદાતા સુધીની પહોંચ વધારવી, જેથી કરદાતાને અપાતી સેવામાં વધારો થઈ શકે. આ નિર્ણયથી દેશભરમાં તમામ શ્રેણીના કરદાતાઓના રિટર્નના પ્રોસેસિંગમાં હોરિઝોન્ટલ સમાનતાની ખાતરી થશે, સાતત્ય એક સરખાપણું અને નિયમ આધારિત ઓળખની પદ્ધતિ ઉભી કરી શકાશે. આનાથી કોઈપણ દરજ્જો ધરાવતા દરેક પ્રકારના કરદાતા સાથે કરવેરા અંગેના વલણમાં યોગ્યતા ઉભી કરી શકાશે. રિટર્નનું ઝડપી પ્રોસેસીંગ થવાના કારણે અને કરદાતાઓને તેમના બેંકના ખાતાઓમાં કોઈપણ પ્રકારના અવરોધ વગર વિભાગ દ્વારા રિફંડ ઈસ્યુ થતાં, આંતરરાષ્ટ્રીય ઉત્તમ પ્રણાલિઓ (આઈએસઓ સર્ટિફિકેનશન) અને ધોરણોનું અનુસરણ થતાં, પ્રોસેસિંગને લગતી તાજેતરની માહિતીથી અગત કરાવવા અને મોબાઈલ એપ વડે ઝડપી સંદેશા વ્યવહાર, ઈમેલ, એસએમએસ અને વિભાગની વેબસાઈટ દ્વારા માહિતી મળવાને કારણે પારદર્શકતા અને જવાબદેહિતામાં વધારો થશે. આ દરખાસ્તથી ટેકનોલોજી મારફતે વ્યવસાયના પરિવર્તન અંગેનું વિભાગનું ધ્યેય ચાલુ રહેવાની ખાતરી થશે. વિભાગમાં કરદાતાઓને સેવા પૂરી પાડવાની અને સ્વૈચ્છિક અમલ માટે ઈ-ફાઈલીંગ અને સીપીસી પ્રોજેક્ટસથી તમામ પ્રક્રિયાઓમાં ઈનોવેટિવ પદ્ધતિઓને અનુસરીને એન્ડ ટુ એન્ડ પ્રોસેસિંગ શક્ય બનશે તથા સ્વૈચ્છિક રીતે નિયમ પાલનને પ્રોત્સાહન મળશે.